**Forslag til årsmøte i: Drammen Roklubb – 13.februar 2020**

**Fra: Styret**

**Tittel på forslag: Endring av Rådet til et Lovutvalg, et Fondsutvalg og et Ordensutvalg**

**Forslag:**

Endring av Rådet til et Lovutvalg, et Fondsutvalg og et Ordensutvalg.

**Begrunnelse:**

Rådets funksjon og oppgaver er i dag Lovansvarlig og Fondsansvarlig i tillegg til Ordensutvalg. Ved enhver viktig sak som store investeringer og/eller opptak av lån skal styret drøfte dette med Rådet.

NIF nye lov fra og med 1.januar 2020 pålegger DR å endre organisasjonsstrukturen med å oppnevne et Kontrollutvalg i stedet for to valgte revisorer. Funksjonen til Kontrollutvalg vil i tillegg til å være et revisorutvalg i stor grad sammenfalle med Rådets funksjon. Revisorutvalget erstattes automatisk i NIF s pålagte lov av 2020 med Kontrollutvalget.

Styret ønsker således å erstatte dagens Råd med utvalg som tar seg spesifikt av Loven, Fondet og Hedersbevisninger/Orden.

**Lovutvalget** skal består av 3 medlemmer som velges på årsmøtet. Lovutvalget er ansvarlig for at klubbens Lov og Organisasjonsplan/Klubbhåndboka til en hver tid er oppdatert og følger Norges Idrettsforbunds bestemmelser. Lovutvalget redigerer loven og klubbhåndboka. Forslag til nødvendige endringer i Loven legges frem for styret for behandling på årsmøtet. Forslag til nødvendige endringer i Klubbhåndboka legges frem for styret for behandling i styret.

**Styret anbefaler at Lovutvalget velges på årsmøtet og får i oppgave å opprette et Fondsutvalg og et Ordensutvalg med beskrivelse av ansvar og hvilke retningslinjer disse utvalgene skal jobbe etter.**

**Info om Hedersbevisning/Orden**: I dag er et av Rådets ansvar å være Ordensutvalg. Dette ble vedtatt på årsmøtet i 2013 ved endring av loven og klubbhåndboka at æresmedlemskap skal være klubbens eneste hedersbevisning. Utdeling av utmerkelsene ”Gullåren” og ”Hederstegnet” ble avviklet. Styret ønsker at klubben skal bli flinkere til å utmerke og belønne den frivillige innsatsen som blir lagt ned i klubben. Styret ønsker derfor å gjeninnføre tidligere hedersbevisninger. Til å administrere dette oppnevnes et Ordensutvalg.

**Info om Fondsutvalg**: I dag er et annet av Rådets ansvar å være Fondsutvalg. Leif Grans Fond av 18.oktober 1977 ”Innsatspokalen” forvaltes av Fondsutvalget i Rådet. Pokalen deles ut årlig etter vedtak i styret.

Drammen, 25.januar 2020

\_\_\_\_\_\_\_\_\_\_\_\_\_\_\_

Drammen Roklubb

Styret v/leder Eirik Hexeberg Henriksen